लोगों पर 2 करोड़ बकाया 40 बिजली कनेक्शन काटे
निंबोला ग्रिड क्षेत्र की पंचायतों में बिजली कंपनी का उपभोक्ताओं पर 2 करोड़ 1 लाख 95 हजार रुपए का बकाया हो गया है। इसको लेकर कंपनी ने 1 मार्च से वसूली अभियान शुरू किया है। 7 दिन में 40 कनेक्शन काटे गए है। 4 लाख 50 हजार रुपए की वसूली हुई है। इसमें निजी, व्यवसायिक, पेयजल, स्ट्रीट लाइट सहित अन्य कनेक्शन शामिल है।
निंबोला बिजली कंपनी ने 1 मार्च से वसूली अभियान शुरू कर दिया है। इसमें 2300 उपभोक्ता घरेलू कनेक्शन के है। इन पर 44 लाख 84 हजार रुपए बकाया है। सिंगल पाइंट वाले कनेक्शन के 2665 उपभोक्ता पर 1 करोड़ 6 लाख रुपए बकाया है। व्यवसायिक कनेक्शन 195 है। इन पर 14 लाख 97 हजार रुपए की बकाया है। 44 पंचायतों के पेयजल के 31 लाख 17 हजार, 41 पंचायतों के स्ट्रीट लाइट के 5 लाख रुपए बकाया है। कनिष्ठ अभियंता डीएस राजपूत ने बताया सख्ती से कार्रवाई की जा रही है। चार टीम के सदस्य गांव-गांव जाकर वसूली कर रहे है। अभियान में हम भी गांवों में जा रहे है। बिल नहीं भरने पर कनेक्शन बंद कर नोटिस लगा रहे है। इनमें 4 महीने से 1 साल तक के रुपए बकाया है। सोमवार को अफसर झिरी और चुलखान गए थे। मंगलवार को निंबोला, मगरुल, झिरी, रईपुरा में कार्रवाई होगी।
7 दिन में अब तक 40 कनेक्शन काटे है। इसमें निजी, पंचायत के कनेक्शन शामिल है। इसकी वसूली 4 लाख 50 हजार रुपए हुई है। कंपनी अफसर ने बताया जो लोग इस तरह की लापरवाही कर बिल नहीं भर रहे है उन्हें शासन से मिलने वाली योजनाओं का फायदा भी नहीं दिया जाएगा। इसके लिए पंचायतों को अवगत कराया जाएगा। निंबोला, झिरी, चुलखान, मगरुल, झांझर, नसीराबाद, बोरी, बसाड़, रईपुरा, जैनाबाद, असीरगढ़, हसनपुरा, दहीनाला, ठाठरबलड़ी, गारबलड़ी, खामला, धुलकोट क्षेत्र सहित 44 पंचायतें शामिल है।
बिजलीकर्मियों ने बकायदारों के घर कनेक्शन काटकर नोटिस चिपकाए।
hin_Deva hin_Deva hin_Deva hin_Deva hin_Deva